JohanHeinsen/ENO huggingface dataset:
Den Vest-Sjællandske Avis, 1833-02-02
Udenlandske Efterretninger af Extraposten. Man har nu i Paris Efterretninger om den Tyrkiske Armees Nederlag; den er overbragt med en Fransk Coureer fra Constantinopel, som ogsaa er kommet igiennem Wien. Journal des Debats siger med Føie om denne Begivenhed, at den bebuder en vigtig Fremtid; samme Blad beretter: at Seiervinderen var paa Marschen til Constantinopel og var kun 40 Mile derfra, da Coureren afgik. Sultan Mahmud skal have forladt Seraillet og begivet sig til Divanets Forsamling; i hvilken dog flere Medlemmer skulle være Modstandere af Reformen. - Journal du Commerce meddeler Efterretninger fra Odessa af 31te December, isolgt hvilken den Russiske Flaade i det sorte Hav, 36 Skibe stærk, udrustes med den største Jver og skal tage 12000 Mand ombord for at modsætte sig den Ægyptiske Armee.
Den Vest-Sjællandske Avis, 1833-02-02
J de Tydske Blade læses en Skrivelse fra Odessa af 4de Januar, som indeholder en Meddelelse fra et Handelshuus i Sebastopol paa Krimm, om at der var kommen Ordre fra Regieringen til i største Hast at udruste 10 Krigskibe; man formodede der, at den Østerrigske, Franske og Engelske Regiering ikke vilde bifalde denne Jntervention fra Russisk Side, eftersom Porten vilde derved blive ganske afhængig af Rusland. Den omtalte Franske Coureer havde medbragt den Efterretning til Wien: at Sultanen havde, saasnart han havde erfaret Nederlaget, henvendet sig til den Russiske Ambassadeur, Hr. von Buteniew, for at bede om Biestand, som havde lovet den, og strax afsendt Ordre til Admiralitetet i Sebastopol, om at afsende en anseelig Escadre til Constantinopel, for at hindre Jbrahim fra at komme over Canalen. General Murawiew var endnu ikke afseilet til Alexandria, for at giøre Paschaen af Ægypten Fredsforslag; men har isinde at afseile med det første dertil, dersom ikke et Oprør bryder ud i Constantinopel, hvortil det tegner, da der herskede megen Uroe blandt Folket ved Courerens Afgang.
Den Vest-Sjællandske Avis, 1833-02-02
Der maae nu tilbydes Paschaen Kongeværdigheden i Ægypten og Syrien, og maaskee han ikke vil engang lade sig nøie dermed. Nederlaget skal have været græsseligt; man sige at 30,000 Men. nesker ere myrdede; Tyrkerne angrebe ikke med deres sædvanlige Heftighed; men holdt dog temmeligt Stand og lode sig længe nedsable inden Armeen opløste sig og overgav sig til en vild Flugt. Kanoner, Munition, Bagage, Krigskasse, alt faldt i Fiendens Hænder; der gives ingen Tyrkisk Armee længere i lille Asien og Landet staaer aaben for Fienden. Feldtslaget forefaldt imellem Koniab- og Defileerne i Taurus Biergene.
Den Vest-Sjællandske Avis, 1833-02-02
J Amsterdam er man ikke heller fornøiet; de Hollandske Statspapire vare faldne der den 23de Januar, fordi man vilde vide, at den Franske og Engelske Regiering havde forkastet de nye Forslag til Underhandlinger, som Kongen havde ladet forelægge dem; det samme fortælles i London. Franske Blade have som sædvanlig mange usandsynlige Rygter om denne Gienstand.
Den Vest-Sjællandske Avis, 1833-02-02
Fra Frankerige haves den gode Efterretning, at Fabrikerne i Lyon, ligesom overhovedet Handelen. og Haandteringerne, begynde stærkt at florere.
Den Vest-Sjællandske Avis, 1833-02-02
Havre de Grace skal være den Franske Søestad, hvori Handelen tager stærkest til. Jkke heller kan der være nogen Tvivl paa at Marseille maae, ligesom Triest, profitere meget ved Krigen i Orienten. - Conseilspræsidenten Marskal Soult, er ved en Jnspektion i Douai bleven slaget at en Hest, og man befrygter at han vil blive hart deraf. - Der har været megen Disharmonie imellem Pairernes og de Deputeredes Kammer om Lovforslaget til Ophævelsen af den aarlige Sørgefest paa den 21de Januar, paa hvilken Ludvig den 16de blev guillottineret. Lovudkastet, som var antaget i de Deputeredes Kammer, blev forandret i Pairernes Kammer; denne Forandring blev igien forkastet af hiint, Pairernes Kammer antog derpaa med 93 Stemmer mod 65 Lovudkastet i følgende Form: Loven af 16de Januar 1816, med Hensyn til den ulykkelige evig beklagelsesværdige Dag af 21de Januar er ophævet. De Deputeredes Kammer gav derpaa denne Fremstilling af Lovudkastet sit Biefald med 262 mod 82 Stemmer; saa at denne Sørgefest nu er ophævet. - J de Deputeredes Kammer have vidtløftige Forhandlinger fundet Sted om Organisationen af Departementernes og Arrondissementernes Conseiler; paa Hr. Comtes Forslag besluttede Kammeret at udelukke de geistlige derfra som faae Gage af Staten; Kammerets Præsident Hr. Dupin understøttede især dette Forslag. Som Statsmand, der har taget Deel i Chartets Reform, forlanger jeg, sagde han, at de som tale i Religionens Navn, skulle udøve deres Jndflydelse paa Prækestolen, og ikke paa Tribunen, skulle meddele Borgerne Lærdomme, formane til Fred og Enighed og afholde sig fra materielle Jnteresser. Siig bestandig til dem, at deres Rige er ikke af denne Verden! giver man Geistligheden Lov til at trænge ind i en Krog af de offentlige Anliggender, saa ville de oversvømme alt, og endnu engang styrte sig selv og alt i Fordærvelse. Ministerne Thiers og Hu mann stemte for, men Ministerne Barthe og Guizot imod Amendementet, ligesom ogsaa Hr. Odillon Barrot og flere Medlemmer af det ultraliberale Partie.
Den Vest-Sjællandske Avis, 1833-02-02
Fra Lübeck meldes, at i Staden og dens Sognedistrikt ere i 1832 690 Børn fødte og 1501 Personer døde, og af disse 775 af Cholera.
Den Vest-Sjællandske Avis, 1833-02-02
Nyeste Post-Efterretninger. Den Franske Moniteur indeholder følgende: De nyeste Efterretninget fra Constantinopel ere af 1ste Januar, den 21de December havde Storvezieren angrebet Jbrahim Pascha paa Sletten bag ved Koniah Bataillen varede den hele Dag og flere Ottomonniske Corps fægtede med meget Mod; men efterat Massen af den Tyrkiske Armee var veget, saa fældede det Ægyptiske Cavallerie og Artillerie alt hvad der endnu giorde Modstand og Flugten blev almindelig. Storvezieren blev saaret i Fægtningen og fanget, og med ham mange andre Paschaer, hvoriblandt Bosnik Ali Pascha af Koniah. Mehemed Pascha opholdt sig i Aschehir og Achmed Pascha i Erkischehir for at samle Levningerne af den Tyrkiske Armee. Porten afsendte alle de Recruter, hvorover den kunde disponere, til Asien, og Seraskieren vilde selv rykke i Feldten. Det syntes som den Tyrkiske Regiering har isinde at sende en Gesandt til Alexandrien for at underhandle med Mehemed Ali og man forsikkrer, at Storvezieren og Jbrahim skulle have confereret med hinanden om denne Gienstand, Denne Jndklædning er den formildede Fremstilling af Ulykken, som vel er saaledes udgaaet fra det Tyrkiske Ministerium; men Depeschen fra Constantinopel, som ankom til Paris, var addresseret til Marineministeren, og skal have indeholdet de Ord: J det Øieblik, hvori De erholder denne Skrivelse, er det Tyrkiske Riges Hovedstad besat af de lykkelige Ægypter. - At Efterretningen om Nederlaget allarmerer Hofferne, sees af de hyppige Conferencer imellem Hertugen af Broglie og Greven af Appony; en Fransk Coureer blev strax afsendt til London og en anden til Constantinopel. Det hedder at tre Franske Regimenter skulle afsendes til Morea, at alle de disponible Krigskibe i de Franske Havne skulle sættes i seilklar Stand. Ogsaa Engelske Blade tale om, at den Franske Flaade i Brest udrustes for at gaae til Levanten. (Dog mene nogle, at den skal i Forbindelse med en Engelsk afgaae til Lissabon.) Nyere Efterretninger fra Odessa sige, at de udbredte Rygter om den Russiske Flaades Udrustning i Sebastopol, er ugrundede. Men der ere andre Efterretninger i Omløb som foruroelige, saaledes: at en Persisk Gesandt forventes med en meget vigtig Mission til London, som efter Forlydende skal bestaae i, at den Russiske Regiering har erklæret at ville garantere Abbas Mirzas Succession imod Aftrædelsen af en Persisk Grændseprovins, ogsaa tales om at den Russiske Regiering har forlangt Jncorporationen af Moldau og Wallachiet i det Russiske Rige til Erstatning for de skyldige Pengesummer efter den sidste Fredstractat, som Porten ikke formaaer at betale. Man tilføier, at fire Bojare, som have viist sig utilfredse med denne Aftrædelse, ere blevne forviste fra Wallachiet. Den ene Ulykke drager den anden efter sig.
Den Vest-Sjællandske Avis, 1833-02-02
Der berettes fra Belgrad under 15de Januar: at en blodig Opstand er udbrudt i Bosnien og at Sultanens Vezier og mange af de af ham indsatte Embedsmænd ere faldne under Oprørernes Dolke. - J de Serviske Distrikter, som endnu ikke ere forbundne med det af Fyrste Milosch regierede Serviske Fyrstendømme, og som Sultanen skulde aftræde dertil ifølge den sidste Fredstraktat med Rusland, men har ikke gjort, er ligeledes et farligt Oprør udbrudt, egentlig imod de Albanesiske Soldater, som Storvezieren lod blive tilbage i Landet, og som siden hans Afreise. begaae de skammeligste Handlinger mod de Serviske Christne, udpine Penge af dem paa alle Maader, voldtage deres Fruentimmer, vanhellige deres Kirker, ride og dandse i dem. Hele Servien griber til Vaaben, og det tegner til den blodigste Kamp imellem Servierne og Tyrkerne. Hele det Tyrkiske Rige tegner til at styrie sammen og Jnterventioner ville blive uundgaaelige.
Den Vest-Sjællandske Avis, 1833-02-02
Det er vist at en telegraphisk Depesche er ankommen fra Paris til Toulon, for at contremandere Afhentelsen af de Franske Tropper fra Morea, som man siger, fordi man der har opdaget Jntriger blandt Grækerne for at iværksætte en nye Revolution ved Konge Ottos Ankomst (rimeligen fordi Frankerige bruger disse og flere Tropper i Levanten, for i mødende Tilfælde at foretage de fornødne Occupationer.) Konge Otto er bleven modtaget paa sin Reise igiennem det Neapolitanske med de største Æresbeviisninger. Han ankom til Neapel den 3die Januar. Kongen af Neapel aflagde strax et Besøg hos ham, og lader holde et Dampskib i Beredskab for den 9de Januar at overbringe Grækenlands nye Konge til Brundisi.
Den Vest-Sjællandske Avis, 1833-02-02
Den Engelske Fregat Madagaskar, som skal afhente ham og Regentskabet i denne Stad, skal være overmaade prægtigt indrettet; de Kongelige Værelser ere indlagte med Speile og herligt meublerede; Fregatten fører 48 Kanoner, og er en af de smukkeste i den Engelske Marine. Østerrige,
Den Vest-Sjællandske Avis, 1833-02-02
Frankerige og England synes at lægge den høieste Jnteresse for Dagen for Konge Ottos Thronbestigelse; den er et Factum, hvortil store politiske Begivenheder ville knytte sig.
Den Vest-Sjællandske Avis, 1833-02-02
Naar man læser i de udenlandske Blade om allehaande politiske Rygter, saa giør man bedste i at bie en Postdag med at fortælle dem; thi saa ere de i Almindelighed forsvundne ligesom Dampen. Saaledes nyelig mange Rygter om indvortes farlige Uroeligheder i Spanien; de ere ikke blevne bekræftede. Regieringen lader mange Personer arrestere. Fra Toledo ere mange Fanger indbragte; Pøbelen i Madrid insulterede dem, og man kunde kun med Møiebringe dem ned i Arresten. - Journal des Debats siger, at Hertuginden af Berri er syg. - Ved Hoffet i Paris gaaer det muntert til; to Baller gives hver Uge; Personer af alle Partier inviteres dertil. – Den 21de Januar er gaaet forbie uden nogen Forstyrrelse af den offentlige Orden; da Loven om Sørgefestens Afskaffelse endnu ikke var publiceret; saa vare vel Retterne lukkede; men paa Børsen brød man sig ikke derom; de Franske saavelsom de udenlandske Fonds gik i Veiret.
Den Vest-Sjællandske Avis, 1833-02-02
Det Engelske Parlaments Aabning ved Talen fra Thronen, siges at skulle gaae for sig den 6te Februar. J Jrland er det uroeligt og 8 Regimenter ere afsendte dertil. J Dublin forsamlede sig den 19de det saakaldte Nationalconseil, som besluttede at Erlæggelsen af Tienden af Catholikerne til de protestantiske Geistlige skal afskaffes og at Porlamentet maae give disse Erstatning.
Den Vest-Sjællandske Avis, 1833-02-02
Det radicale Partie i England begynder at røre sig. 10,000 Borgere have indgivet til Lord Mayoren en Petition om at han vil sammenkalde en offentlig Forsamling for at raadslaae om Afskaffelsen af de syvaarige Parlamenter, om Voteringen med Kugler og om Afskaffelsen af de faste Taxter paa Huus- og Vinduesskatterne. Forsamlingen blev holdet den 20de, og Lord Mayoren og Citis tre Repræsentanter maatte love at tale til Fordeel derfor i Underhuset.
Den Vest-Sjællandske Avis, 1833-02-02
J Linköping, saavelsom i denne Stads Omegn, bemærkedes d. 13de Kl. 7 1/2 om Aftenen et Jordskiælv, ledsaget af et rullende Drøn, som gientoges tvende Gange og hver Gang varede omtrent 10 Sekunder; ogsaa i Skeninge hørtes det og satte de paa en derværende Søndagsassemblee forsamlede Damer i stor Forskrækkelse. J Forbindelse hermed meldes det mærkelige Naturphænomen, at Natten efter standsede Motala-Strømmen ved Motala Bro; Vandet dannede ligesom en Væg af tynde Jslameller ved den øvre Aabning af Bro hvælvingen og ophørte endelig at rinde, saa at man næsten kunde gaae tørskoet over Strømmen.
Den Vest-Sjællandske Avis, 1833-02-02
Dette Naturphænomen (der imidlertid oftere tilforn er indtruffet) er saameget mere paafaldende, som Strømmens Kraft og Vandmængde er saa stor, at ved sædvanlig Vandhøide, nogle og tredsindstyvetusinde Tønder Vand flyde frem i Minutten.
Den Vest-Sjællandske Avis, 1833-02-02
Jndenlandske Efterretninger. Paa vor eiegode Konges Fødselsdag glædedes iaar som sædvanligt samtlige Elever i de under Directionen for Garnisonsskolevæsenet, sorterende Underofficeer- og Børneskoler med et godt og mættende Middagsmaal tid, hvori en 470 Voxne og Børn deeltoge. – Munterhed herskede giennem de lange Rækker, og den Kongelige Giver vilde i ethvert af de barnlige Aasyn have seet sit kiæreste Ønske, at fremkalde Glæde og Tilfredshed, herligen opfyldt.
Den Vest-Sjællandske Avis, 1833-02-02
Børnekopperne ere ogsaa allerede i temmelig høi Grad udbrudte paa Ærøe, hvor endog ikke faa Børn især skulle være døde deraf. En Læge er kaldet derhen fra Kiel, da Man hidtil kun havde en der paa Øen. J Syd-Dithmarsken ere Børnekopperne og andre epidemiske Sygdomme næsten reent ophørte. J Lunden have Kopperne kun udbredt sig i de spærrede Huse. J et af disse ligger Manden og sex Børn af de naturlige Kopper.
Den Vest-Sjællandske Avis, 1833-02-02
i Jtzeboe har atter maattet spærres et Huus, hvor en ung uvaccineret Pige er angrebet af Smaapper Trøsteligt er det ved denne Leilighed at ste tilføiet i Ugebladet derfra: at den vaccinrede Deel af Publikum glæder sig over, at kunne rolig see den slemme Giæst under Øine. (Hemp. Av.)
Den Vest-Sjællandske Avis, 1833-02-02
Vor allernaadigste Konges Fødselsdag, en Dag, alle Danske hilse med taknemmelig Glæde, blev, som sædvanligt høitideligholdt her i Slagelse ved Militair=Parade, Jllumination m.m. Om Middagen Kl. 4 var i Klubben: "den nye Forening" foranstaltet en festlig Dinee, ved hvilken under lydelig Jubel og Trompeters Skrald vor dyrebare Konges og hans elskede Families Skaaler bleve udbragte og følgende i denne Anledning digtede Sang, der saa ganske tolkede de Tilstæde værendes Følelser, afsiunget: Der er et lille Land i Nord, Hvor Ræmpegrav sig hæver, Hvor Troskab under Egen boer, Hvor Fredens Engel svæver; Og trindt paa Jord den danske Mand Velsigner rørt sit Fødeland! Der er en Drot paa Danmarks Kyst, Den bedste paa vor Klode. Skjønt blomstrer i hvert sønligt Bryst Hans Navn: – "den Eiegode!" Og Folket glad i Vintrens Favn Velsigner rørt hans Fadernavn! Ja, længe staae vor Konge god Glad mellem sine Kiære! Som Skytsaand Fredrik stedse stod For Landets Fred og Ære, Og derfor blomstrer trindt hans Fjed Hans Løn: - vor rene Kjærlighed!
Den Vest-Sjællandske Avis, 1833-02-02
Hans Fødselsdag os samler her, Hans Hæderskrands vi binde, Med Fryd i Festens Rosenskjær Hans Kongedaad vi minde; Kong Fredriks Priis urokket staae, Som Stiernen i det Himmelblaa Paa Vintervang vor lille By Ei Festen skal forsømme, Vi juble høit i Venskabs Ly Og "Kongens" Skaal vi tømme; Velsignelsen ham følge her, Og hver, som blev hans Hjerte kjær Om Aftenen havde en stor Deel af Byens Borgere og Embedsmænd samlet sig paa Postgaarden til en Soupee, hvor den almindelige Glæde tolkede Forsamlingens Erkiendelse af den Lykke, at Forsynet atter i Aar har bevaret et Liv, der er saa nøie forbundet med Danmarks Held. Sildigt skiltes man ad med det Ønske: "Gid denne Dag endnu i mange Aar vende tilbage til alle Danskes Fryd."
Den Vest-Sjællandske Avis, 1833-02-02
Døde, Kirkesanger og Skolelærer i Udesundbye, J. Nielsen, den 12te Januar, 50 Aar. – Frue Regine Louise Rosenstand, den 12te Januar.
Den Vest-Sjællandske Avis, 1833-02-02
Ledigt Embede. Sognekaldet til Mikkelskirke i Slagelse, efter gammel Angivelse anslaaet til 444 Rdlr., efter den nye a) Korntienden erlægges med 218 enhalv Tdr. Byg (efter den ny Capitelstaxt af Værdie 5500 Rbdlr. Sølv); b) Refusion for Tiende af Valdbyegaard 152 Rbdlr. 4 s. Solv; od Offer og Accidentser 850 Rbdlr; d) i aarlig Leie af 35 Tdr. Land Embedsjord 190 Rbdlr.; e) til Kaldet er Embedsboelig. - Paa Embedet hviler en Gield, stor til Rest 1668 Rbdlr. Sølv, hvoraf svares aarlig i Afdrag og Rente 1500 Rbdlr. - Enkepension udredes.
Den Vest-Sjællandske Avis, 1833-02-02
Befordringer og Afgang. Under det Danske Cancellie: Den 18de Januar er Justitsraad, Byefoged og Auctionsdirecteur i Aalborg, I. L. Schmidt, beskikket til Borgmester og Auctionsdirecteur i samme Bye, Sognepræst for Gimlinge Menighed i Sielland, J. A. Tryde, efter Ansøgning entlediget i Naade og med Pension; Sognepræst for Sengegeløse Menighed i Sielland, samt Provst for Smorum og Sokkerunds Herreder, under Kiøbenhavns Amt, Dr. Phill. N. Schack, Ridder af Dannebrogen, beskikket til Sognepræst ved vor Frelsers Kirke paa Christianshavn Adjunct ved den lærde Skole i Randers, Cand. Theol. P. D. Kruse, til Sognepræst for Ølands Menighed i Aalborg Stift; Licentiatus Theol. F. T. Hald til residerende Capellan ved Budolphi Kirke i Aalborg, (Jndsendt.)
Den Vest-Sjællandske Avis, 1833-02-02
Jfølge den høikongelige Generalpostdirections Foranstaltning blev Dagvognsbefordringen siden Nytaar udvidet, saa at man nu en Time efter Postens Ankomst til Corsøer særdeles beqvemt og meget hurtigt og billigt derfra hver Søndag og Onsdag kan befordres med Dagvognen til Slagelse og videre til Kiøbenhavn. En særdeles Opmærksomhed blev derved skiænket de respective Reisende, i det der blev bestemt, at Passageren beholdt sit Nummer paa Dagvognen uforandret lige til Kiøbenhavn. At een for et Land saa gavnlig Jndretning ikke bekiendtgiøres i saa mange offentlige Tidender som mueligt, finder jeg ubilligt, og derfor har jeg skrevet disse Par Ord. Hos Vognmændene, som burde bekiendtgiøre det, har formodentligen Strid imellem Oeconomie og Æresfølelse forhindret det; Oeconomie, fordi det koster Penge at lade trykke, og Æresfølelse, fordi det vilde see ud, som om de vilde paatvinge sig de Reisende (gid det var omvendt.); derfor har jeg nu taget mig lidt af Tingen, og gid Redacteurerne vilde følge Exemplet, at det ei skulde gaae de gode Vognmænd efter Ordsproget: "De holdt paa Skillingen og lod Daleren springe.
Den Vest-Sjællandske Avis, 1833-02-02
Capitulstaxten for 1832 Aars Afgrøde for Siellands Stift er i Dag sat saaledes: Rug pr. Td. 3 Rbd. 5 Mk. 3 s. Byg pr. Td. 2 Rbd. 3 Mk. 2 s. Havre pr. Td. 1 Rbd. 4 Mk. 9 s. Alt i Sølv. Kiøbenhavn, den 28de Januar 1833. J. Knuth. P. C. Müller.
Den Vest-Sjællandske Avis, 1833-02-02
AVERTISSEMENTS. De af Slagelse Kiøbstæds Jndvaanere, som ikke have betalt de dem for deres Borns og Pleiebørns Udebliblivelse fra Slagelse Borgerskole i December Maanet, afvigte Aar dicterede Mulcter, advares herved, i Overeensstemmelse med Forordningen af 2den Juni 1830. om inden 8 Dage fra Dato at betale disse Mulcter, der ellers ved Udpantning ville blive inddrevne. Slagelse, den 1ste Februar 1833. Sylow.
Den Vest-Sjællandske Avis, 1833-02-02
Forpagtnings-Auction over Holbeks Slots Ladegaards Avling og Meierie vil næstkommende 7de Februar 1833, finde Sted hos Giæstgiver Petersen i Holbek. - Den bortforpagtes i 12 Aar fra 1ste Mai 1833. Den er et Areal af 5 a 600 Tdr. Land geom. Maal. og med Forpagtningen følger, et Sogns Tiende, Qvægbesætning, Meierieredskaber og en Deel til Gaardens Drift henhørende Jnventarium. - Conditionerne ere til Eftersyn i Kiøbenhavn paa Contoiret i Brogaden paa Christianshavn No. 18, paa Postgaardene i Ringsted og Roeskilde, hos Giæstgiver Petersen i Holbek, samt paa Holbeks Slots Ladegaard, hvor Gaarden, Besætning m.v. forevises af Avlsforvalteren. Grønneberggaard pr. Roeskilde den 17de Jan.
Den Vest-Sjællandske Avis, 1833-02-02
Ved foretagen Registerings- og Vurderingsforretning efter den herpaa Stedet den 29de December f. A. ved Døden afgaaede Skytte, Carl Saust, er iblandt de opgivne Arvinger anmeldt en Heelbroder, Wilhelm Saust, forhenværende Skovrider, hvis Opholdsted for Tiden er ubekiendt. Bemeldte Wilhelm Saust, som i sidst afvigte Sømmer for en Tid opholdt sig herpaa Stedet, indkaldes herved med lovbefalet Aar og Dags Varsel fra Dato, at melde sig hos undertegnede committerede Skifteforvalter for at beviisliggjøre sin Arveret, og iaggtage sit Tarv under Boets Behandling. Wemmetofte pr. Ringsted den 25de Januarii 1833. L. N. Møller.
Den Vest-Sjællandske Avis, 1833-02-02
Paa fundt og velhøstet Foder kan fra Dato til medio Mai modtages 10 a 20 Qvægshøveder. Krummerupgaard pr. Slagelse, den 29de Jan. 1833. H. T. Kornbech.
Den Vest-Sjællandske Avis, 1833-02-02
En Jomfrue som har lært Meieriet hos tydske Folk, som tillige forstaaer saameget af Dyrelægevæsenet, som dertil henhører, og kan føre en Landhuusholdning, og som selv har forestaaet disse Ting, baade i Fyen og Siælland og derom kan forevise gode Skudsmaale, søger Condition i samme Fag til næstkommende 1ste Mai. Avisexpeditionen anviser.
Den Vest-Sjællandske Avis, 1833-02-02
En elegant Eenspænder=Kane med BjørneskindsTeppe staaer til Salg hos Maler Cantor i Slagelse. 4 ved Slagelse, med et Areal af Frederiksrot circa 30 Tdr. Land god Jord og hvis By ninger afgive en beqvem Boepæl for en Fa mine udenfor Bondestanden, er underhaanden et faae tilkiøbs; hvis Kiøberen ønsker det, kan i samme Kiøb erholdes omtrent 40 Tdr. Land, hvorpaa ligger et godt Huus tæt op til Gaardens Jorder. Man henvender sig til Eieren Brændeviinsbrænder Jespersen i Garver gaarden ved Slagelse.
Den Vest-Sjællandske Avis, 1833-02-02
En stor Gaard i Skielskiør, der har en fortrinlig Veliggenhed for Handel og Brændeviinsbrænderie, hvilke Næringsveie der, i en Række af Aar, saavelsom ogsaa, i sin Tid, Farverie, har været drevet og hvilken Gaard tilstrækkeligen er forsynet med godt Vand, en meget rummelig Gaards- og Haugeplads, samt hvortil hører circa 12 Tdr. Land Kiøbstædjorder, er paa billige Vilkaar underhaanden at faae tilkjøbs. Ligeledes kan en mindre Gaard, beliggende i den reeleste Deel af bemeldte Byes Gade, og hvor der tillige haves et passende Staldrum, hvilken Gaard, hvis Bærelser tildeels ere gibsede, har været beboet af forskiellige Embedsmænd og hvortil ligger en passende have der grændser til Stranden, erholdes til Leie til førstkommende Paaske Flyttetid. Lysthavende ville behage snarest mueligt at henvende sig til undertegnede Eier. Skielskiør den 30te Januari 1833. M. C. Bay. 4 i Nestved, paa HjörMaltgiøreriet net af Kiøbmagergaden og Riddergaden Nr. 28, leverer godt sundt Brygmalt til billigste gangbare Priser og byttet for godt sundt Byg imod Malt lön 3 Rbmk. pr. Tönde. Bestillinger til Undertegnede udbedes saa betimelig at samme kan udføres i rette Maltgiörings Tid. 1. Kornbeck. Tre Værelser med Kiøkken og øvrige Beqvemmeligheder ønskes tilleie paa en af denne Byes reeleste Gader til forstkommende Paaske Flyttetid. Nærmere Anviisning giver Avis Expeditionen.
Den Vest-Sjællandske Avis, 1833-02-02
En Land-Eiendom med behørig Skov &c., helst med complet Hoverie, og som ligger i en behagelig Egn, enten i Siælland eller Fyen, og hvorpaa strax eller til 11te Juni kan udbetales en passende Capital, ønskes tilkiøbs. Vedkommende som agte at afhændige en saadan, ville behage at opgive det Fornødne i portofrie Breve, mærkede: Landeiendom, paa Bogtrykkeriet i Slagelse.
Den Vest-Sjællandske Avis, 1833-02-02
Et confirmeret ungt Menneske af honette Forældre, og som har de fornødne Forkundskaber, kan til 1ste Mai blive antaget som Discipel paa et Apothek i det nordlige Siælland. Nærmere Underretning faaes hos Hr. Apotheker Knudsen, i Slagelse.